এদিকে কাঁচাবাজার ঘুরে দেখা গেছে, প্রকারভেদে ২৫-৩০ টাকায় প্রতি কেজি ধনেপাতা বিক্রি হচ্ছে। বিক্রেতা কামরুল ইসলাম বলেন, রবি মৌসুমের শুরুতে ধনেপাতা প্রতি কেজি ২৫০-৩০০ টাকায় বিক্রি হয়। বর্তমানে বাজারে নতুন পাতা আসায় দাম কমেছে। তবে শীতের শেষে আবারও দাম বাড়তে পারে। জেলা কৃষি সম্প্রসারণ অধিদফতরের উপপরিচালক বিধু ভূষন রায় জানান, ধনেপাতা কম সময়ে ও কম খরচে অল্প জমিতে উৎপাদন করা সম্ভব। সবসময় চাহিদা থাকায় ভালো দামও পাওয়া যায়। তাই রবি মৌসুমের ফসল হওয়া সত্ত্বেও কৃষকরা ১২ মাসই ধনেপাতার আবাদ করছেন। উর্বর জমিতে কোনো রকম সার ছাড়াই দু-তিনবার ধনেপাতার আবাদ করা যায়।